STARK เผย “วนรัตน์ ตั้งคารวคุณ” ผถห.ใหญ่ขายบิ๊กล็อต 402.50 ล้านหุ้น หวังเพิ่ม Free Float
STARK เผย "วนรัตน์ ตั้งคารวคุณ" ผถห.ใหญ่ขายบิ๊กล็อต 402.50 ล้านหุ้น หวังเพิ่ม Free Float
STARK เผย "วนรัตน์ ตั้งคารวคุณ" ผถห.ใหญ่ขายบิ๊กล็อต 402.50 ล้านหุ้น หวังเพิ่ม Free Float
29 พ.ค. 2563

บริษัท สตาร์ค คอร์เปอเรชั่น จำกัด (มหาชน) หรือ STARK ระบุว่า วานนี้ (28 พ.ค.) นายวนรัตน์ ตั้งคารวคุณ ซึ่งเป็นผู้ถือหุ้นรายใหญ่ ได้ดำเนินการกระจายหุ้นสามัญที่ถืออยู่ในบริษัท ให้แก่นักลงทุนสถาบันเป็นหลัก รวมจำนวน 402.5 ล้านหุ้น คิดเป็น 1.69% ซึ่งเป็นไปตามแนวทางการเพิ่มสัดส่วนการถือหุ้นของผู้ถือหุ้นรายย่อย (Free Float)
โดยภายหลังการขายหุ้นครั้งนี้ส่งผลให้นายวนรัตน์ คงเหลือสัดส่วนการถือหุ้นในบริษัทจำนวน 67.60% จากเดิม 69.29% และ Stark Investment Corporation Limited ยังคงถือหุ้นสัดส่วน 21% ขณะที่ผู้ถือหุ้นรายย่อย มีสัดส่วนเพิ่มขึ้นเป็น 11.40% จากเดิม 9.71%
ทั้งนี้ การเปลี่ยนแปลงโครงสร้างการถือหุ้นดังกล่าว เพื่อเพิ่มสัดส่วนการถือหุ้นของผู้ถือหุ้นรายย่อย จึงไม่มีผลกระทบต่อโครงสร้างการบริหารงาน ตลอดจนนโยบายการดำเนินธุรกิจของบริษัทแต่อย่างใด